Veza za aktivaciju Adobeova softvera

Nisam primijetio/la dijaloški okvir u kojem se od mene traži aktivacija. U starijim verzijama Adobeova softvera od mene se izričito tražilo da aktiviram program. Što se promijenilo?

Aktivacija je u Acrobatu 9 i novijim proizvodima mnogo jednostavnija – odvija se neprimjetno, u pozadini.

Poruku ćete primiti samo ako se pojave problemi pri aktivaciji. Na primjer:

- Postoji problem sa serijskim brojem.
- Aplikacija za aktivaciju softvera otkrila je da se vaš serijski broj koristio za aktivaciju na više računala od najvećeg broja dopuštenog ugovorom o licenciranju softvera.

Vidim poruku o nemogućnosti povezivanja s internetom. Zašto?

Aplikacija je otkrila da je veza s internetom blokirana ili nedostupna. Provjerite mrežni kabel ili bežičnu vezu, a zatim pokrenite web-preglednik i posjetite neko javno web-mjesto, npr. www.adobe.com, www.google.com ili www.bbcnews.com. Ako su vam takva javna mjesta nedostupna, niste povezani s internetom. Obratite se davatelju internetskih usluga da biste riješili problem.

Mogu se povezati s većinom web-mjesta na Internetu, ali ne i s Adobeom za potrebe aktivacije. Zašto?

Ako se možete povezati s javnim mjestima na Internetu, ali ne i s Adobeom za potrebe aktivacije softvera, vašim pristupom mreži vjerojatno upravlja proxy poslužitelj. U nekim se mrežnim konfiguracijama u korporacijskim mrežama i obrazovnim ustanovama koriste proxy poslužitelji radi poboljšanja performansi pri pristupu popularnim stranicama te filtriranja pristupa drugim poslužiteljima. Obratite se administratoru mreže da biste provjerili jesu li postavke proxyja na vašem računalu postavljene u skladu s pravilima i konkretnom konfiguracijom u vašoj tvrtki ili ustanovi.

I dalje imam problema s aktivacijom. Kome da se obratim?

Dodatne informacije i pojedinosti o aktivaciji dostupne su u Adobeovu centru za aktivaciju proizvoda.

Možete se obratiti i djelatniku Adobeove službe za korisnike, koji će vam pomoći pri rješavanju problema s aktivacijom.