Aktivering av Adobe-programvare

Hva er aktivering?

Aktivering innebærer å validere programvareinstallasjonen for å aktivere produktbruksrettighetene for en bestemt datamaskin. Produktbruksrettighetene tildeles gjennom lisensavtalen for programvaren.

Hvilke rettigheter gir lisensavtalen for produktet?

Lisensavtalen for Adobe-produktet gir deg tillatelse til å installere og bruke produktet på en primær datamaskin og også på en sekundær datamaskin (på en stasjonær datamaskin hjemme eller på en bærbar datamaskin), forutsatt at de to eksemplarene ikke brukes samtidig. Se Lisensavtaler for Adobe-produkter hvis du vil ha mer informasjon om Adobe-programvarelisenser.

Blir det overført noen personopplysninger under aktiveringen?

Nei. Aktivering er helt anonymt, og det blir ikke overført noen opplysninger som kan knyttes til noen bestemt enkeltperson. Det unike serienummeret som er tildelt hvert eksemplar av Adobe-programvare, kombineres med en ”maskin-ID” for den aktuelle datamaskinen. Når du aktiverer produktet, overføres denne maskin-IDen, produktets serienummer og strengnavnet for datamaskinen til Adobe for å sikre at hvert ekte eksemplar av programvaren ikke aktiveres mer enn tillatt antall ganger. Ingen personopplysninger samles inn, overføres eller brukes av aktiveringssystemet.

Jeg har brukt Adobe-programvare med aktivering tidligere. Hva er annerledes nå?

Adobe er i ferd med å forenkle aktiveringsprosessen. Tidligere var aktivering en bestemt prosess som måtte fullføres innen 30 dager etter første gangs bruk av produktet. Fra og med Acrobat 9 aktiveres programvaren automatisk når det registreres en aktiv tilkobling til Internett. Aktiveringen skjer i bakgrunnen. Aktivering på telefon vil ikke lenger være nødvendig eller bli tilbudt som en mulighet.

Hvordan aktiverer jeg programvaren hvis jeg ikke har tilgang til Internett?

Adobe-programvaren registrerer når en tilkobling til Internett er tilgjengelig, og behandler aktiveringen automatisk. Hvis en tilkobling ikke er tilgjengelig, vil produktet fortsette å fungere som normalt, og det vil bli gjort et nytt forsøk på aktivering senere.

Kan jeg flytte lisensen til en ny datamaskin?

Ja. Du kan deaktivere programvaren på den primære eller den sekundære datamaskinen og begynne å bruke den på en ny datamaskin. En lisens kan deaktiveres opptil 20 ganger. Hvis du prøver å deaktivere den mer enn 20 ganger, vil dette bli avslått, og programvaren vil forbli aktivert på den aktuelle datamaskinen.

Hva skjer hvis datamaskinen blir stjålet eller skadet og ikke kan repareres?

Hvis datamaskinen blir stjålet eller skadet uten mulighet for reparasjon, eller hvis harddisken endres totalt, vil aktiveringen gå tapt. I slike tilfeller kan du installere og begynne å bruke Adobe-produktet på den nye datamaskinen, som automatisk vil registrere problemet hvis du allerede har fått to datamaskiner aktivert. Aktiveringsprosessen vil gi en veiledning gjennom den nye aktiveringen, selv om den forrige datamaskinen ikke lenger er tilgjengelig.

Serienummeret ble avvist. Hva innebærer det?

Under behandlingen av aktiveringen kan Adobe-aktiveringsprogrammet fastslå at det oppgitte serienummeret er ugyldig (ikke ekte) eller uttrykkelig tilbakekalt. I slike tilfeller vil du få en melding og muligheten til å oppgi et nytt serienummer for Adobe-programvareproduktet.

Bedriften min kjøper inn Adobe-lisenser i samsvar med en volumavtale. Hva har spørsmålet om aktivering å si for meg?

Kravet om produktaktivering gjelder stort sett for enkeltbrukerversjoner av Adobe Acrobat 9, og inngår generelt sett ikke i Adobe Open Options-programmene. I noen områder kan det imidlertid hende at kravet om aktivering også gjelder for enkelte volumlisensprogrammer. Volumlisensieringskunder som bestiller Adobe-programvareprodukter, skal bestille lisensieringsprogramspesifikke CD-sett. Kontakt en autorisert Adobe-forhandler eller kundestøtterepresentant hvis du har spørsmål, eller se Adobe Open Options.

Hvem kan jeg kontakte hvis jeg ønsker mer informasjon?

Du kan kontakte en kundeserviceagent hos Adobe for å få hjelp med aktiveringsproblemene.

Du finner mer informasjon og flere opplysninger om aktivering på Adobes senter for produktaktivering.