Pripojenie kvôli aktivácii softvéru od spoločnosti Adobe

Nezobrazilo sa dialógové okno požadujúce aktiváciu. Predchádzajúce verzie softvéru od spoločnosti Adobe ma výslovne vyzývali na aktiváciu. Čo sa zmenilo?

Aktivácia v softvéri Acrobat 9 a novších produktoch sa vykonáva jednoduchším spôsobom. K aktivácii dochádza nenápadne na pozadí.

Správa sa zobrazí iba v prípade, že nastane problém s aktiváciou. Napríklad:

- Vyskytol sa problém so sériovým číslom.
- Aplikácia na aktiváciu softvéru zistila, že sa sériové číslo použilo na aktiváciu viacerých zariadení než je maximálny počet, ktorý dovoľuje licenčná zmluva na softvér.

Zobrazuje sa správa, že sa nemôžem pripojiť na internet. Prečo?

Aplikácia zistila, že pripojenie na internet je blokované alebo nedostupné. Skontrolujte sieťový kábel alebo bezdrôtové pripojenie, spustite webový prehliadač a navštívte niektorú verejnú webovú stránku, napríklad www.adobe.com, www.google.com alebo www.bbcnews.com. Ak nemôžete navštíviť žiadnu z týchto verejných stránok, znamená to, že nie ste pripojení na internet. O odstránenie problému požiadajte svojho poskytovateľa internetových služieb.

Môžem sa pripojiť na väčšinu stránok na internete, avšak nie na stránku spoločnosti Adobe kvôli aktivácii. Prečo?

Ak sa môžete pripojiť k verejným stránkam na internete, no nemôžete sa pripojiť na stránku spoločnosti Adobe kvôli aktivácii softvéru, znamená to, že váš sieťový prístup pravdepodobne riadi server proxy. Niektoré sieťové konfigurácie v podnikových sieťach a vzdelávacích inštitúciách používajú servery proxy na zlepšenie výkonu pri prístupe na obľúbené stránky a taktiež na filtrovanie prístupu na iné servery. Obráťte sa na správcu siete, aby ste si overili, či sú nastavenia proxy vo vašom počítači nastavené v súlade so zásadami a špecifickou konfiguráciou vašej organizácie.

Aj naďalej mám problémy s aktiváciou. Na koho sa môžem obrátiť?

Ďalšie informácie a podrobnosti o aktivácii sú k dispozícii na stránke Centra aktivácie produktov spoločnosti Adobe.

Môžete sa obrátiť aj na pracovníka podpory zákazníkov spoločnosti Adobe a požiadať ho o pomoc pri riešení problému s aktiváciou.