הפעלת תוכנה של Adobe

מהי הפעלת תוכנה?

הפעלת התוכנה היא תהליך של אימות התקנת התוכנה לצורך הפעלת זכויות השימוש במוצר במחשב מסוים. המוצר משתמש בזכויות המוענקות במסגרת הסכם הרישיון של התוכנה.

מהן הזכויות שמעניק לי הסכם הרישיון למוצר שברשותי?

הסכם הרישיון למוצר של Adobe מאפשר לך להתקין ולהשתמש במוצר במחשב ראשי וכן במחשב משני (במחשב שולחני בבית או במחשב נייד), בתנאי שלא נעשה שימוש בשני העותקים בו-זמנית. למידע נוסף בנושא רשיונות תוכנה של Adobe, ראה הסכמי רישיון למוצרי Adobe.

האם מידע אישי כלשהו נמסר במהלך הפעלת התוכנה?

לא. הפעלת התוכנה היא תהליך אנונימי, המתבצע ללא מסירה של נתונים אישיים מזהים כלשהם. המספר הסידורי הייחודי המוקצה לכל עותק של תוכנת Adobe משולב עם ”מספר זיהוי“ של המחשב שלך. בשעת הפעלת המוצר, מספר זיהוי זה של המחשב, המספר הסידורי של המוצר ושם המחשב נמסרים ל- Adobe כדי להבטיח שכל עותק של התוכנה לא יופעל יותר ממספר הפעמים המותר. מערכת הפעלת התוכנה אינה אוספת, מעבירה או משתמשת במידע אישי כלשהו.

השתמשתי בתוכנת Adobe הדורשת תהליך הפעלה בעבר. מה השתנה כעת?

Adobe יצרה תהליך הפעלה פשוט יותר. בעבר, הפעלת המוצר היתה תהליך מוגדר שהיה צורך לבצע תוך 30 יום ממועד השימוש הראשון במוצר. החל מ- Acrobat 9, תהליך ההפעלה מתבצע באופן אוטומטי כשמתגלה חיבור פעיל לאינטרנט. ההפעלה מתבצעת ברקע. אין כעת צורך בהפעלת המוצר דרך הטלפון ואפשרות זו לא תוצג בפניך.

כיצד ניתן להפעיל את התוכנה אם אין לי גישה לאינטרנט?

תוכנת Adobe מזהה כשחיבור לאינטרנט הופך להיות זמין ומפעילה את המוצר באופן אוטומטי. אם אין חיבור זמין לאינטרנט, המוצר ימשיך לפעול וינסה לבצע הפעלה בפעם הבאה שתפתח את התוכנה.

האם ניתן להעביר את הרישיון שלי למחשב חדש?

כן. ניתן לבטל את הפעלת המוצר במחשב הראשי או המשני שלך ולהתחיל להשתמש בו במחשב חדש. ניתן להסיר הפעלה של רישיון 20 פעם לכל היותר. אם תנסה להסיר את הפעלת התוכנה יותר מ- 20 פעם, תהליך הסרת ההפעלה לא יופעל והתוכנה תישאר מופעלת במחשב שלך.

מה קורה אם המחשב שלי נגנב או מתקלקל ולא ניתן לתקנו?

אם המחשב נגנב, ניזוק כך שאין אפשרות לתקנו או שהדיסק הקשיח נמחק לגמרי, ההפעלה תאבד. בכל אחד ממקרים אלה ניתן להתקין ולהפעיל את מוצר Adobe במחשב החדש, שיגלה אוטומטית את הבעיה אם כבר ביצעת את הפעלת המוצר בשני מחשבים. תהליך ההפעלה ינחה אותך בתהליך ההפעלה החדש, גם אם המחשב הקודם כבר אינו זמין.

המספר הסידורי שלי נדחה. מה פירוש הדבר?

במהלך הפעלת המוצר, יישום הפעלת המוצר של Adobe יכול לקבוע שהמספר הסידורי שציינת אינו חוקי או נפסל. בכל אחד מהמקרים תקבל הודעה ותינתן לך האפשרות להזין מספר סידורי חדש למוצר של Adobe שברשותך.

החברה שלי רוכשת רשיונות למוצרי Adobe במסגרת הסכם להיקפים גדולים. כיצד תהליך הפעלת המוצר משפיע עלי?

הפעלת המוצר חלה בעיקר על גרסאות מסחריות לאנשים פרטיים של תוכנת Adobe Acrobat 9 ובדרך כלל אינה חלק מתוכניות Open Options של Adobe. עם זאת, במדינות מסוימות יכולה הפעלת המוצר לחול על תוכניות רישוי מסוימות להיקפים גדולים. לקוחות עם רישיונות להיקפים גדולים המזמינים אחד ממוצרי Adobe חייבים להזמין את תקליטורי תוכניות הרישוי המתאימים לתוכנה שברשותם. פנה למשווק המורשה של Adobe או לנציג שירות הלקוחות במדינה שלך במקרה של שאלות, או ראה Adobe Open Options.

למי עלי לפנות לקבלת מידע נוסף?

ניתן לפנות לנציג שירות לקוחות של Adobe שיסייע לך לפתור את הבעיה שהתעוררה בהפעלת המוצר.

מידע ופרטים נוספים זמינים במרכז ההפעלה של מוצרי Adobe.