Povezava za aktiviranje programske opreme Adobe

Pogovorno okno za aktiviranje ni bilo prikazano. V prejšnjih različicah programske opreme Adobe je bil uporabnik vedno izrecno vprašan, ali jo želi aktivirati. Kaj se je spremenilo?

Aktiviranje je v programu Acrobat 9 in novejših izdelkih preprostejše. Izvede se samodejno v ozadju.

Sporočila bodo prikazana samo, če pride do težav pri aktiviranju. Primera takih težav sta:

- Težava s serijsko številko.
- Program za aktiviranje programske opreme zazna, da je bila serijska številka uporabljena za aktiviranje programske opreme v več računalnikih, kot je največje število, ki ga dovoljuje licenčna pogodba za programsko opremo.

Prikaže se sporočilo, da ni mogoče vzpostaviti povezave z internetom. Zakaj?

Program je zaznal, da je povezava z internetom blokirana ali pa ni na voljo. Preverite omrežni kabel ali brezžično povezavo, nato pa zaženite internetni brskalnik in poskusite odpreti poljubno spletno mesto, na primer, www.adobe.com, www.google.com ali www.bbcnews.com. Če ne morete odpreti nobenega od teh javno dostopnih mest, niste povezani z internetom. Obrnite se na ponudnika internetnih storitev, da odpravite težavo.

Lahko se povežem z večino spletnih mest, z Adobeovim mestom za aktiviranje pa ne. Zakaj?

Če se lahko povežete z javno dostopnimi spletnimi mesti, z Adobeovim mestom za aktiviranje programske opreme pa ne, omrežni dostop verjetno nadzira namestniški strežnik (proxy). Nekatera omrežja v podjetjih in izobraževalnih ustanovah uporabljajo namestniške strežnike za izboljšanje učinkovitosti delovanja pri dostopu do priljubljenih mest in filtriranje dostopa do drugih strežnikov. Obrnite se na skrbnika omrežja in se prepričajte, ali so nastavitve namestniškega strežnika za vaš računalnik nastavljene glede na pravilnike in konfiguracijo v podjetju.

Še vedno imam težave pri aktiviranju. Na koga se lahko obrnem?

Dodatne informacije o aktiviranju so na voljo v središču za aktiviranje izdelkov Adobe.

Za pomoč pri aktiviranju se lahko obrnete tudi na Adobeovega tehnika za pomoč strankam.