Adobe Programinės įrangos aktyvinimo prisijungimas

Aš nematau dialogo, siūlančio aktyvinti. Ankstesnėse Adobe programinės įrangos versijose man buvo aiškiai siūloma aktyvinti. Kas pasikeitė?

Acrobat 9 ir vėlesnių produktų aktyvinimas atliekamas paprasčiau. Aktyvinimas vyksta tyliai foniniu režimu.

Jums pateikiamas pranešimas tik iškilus aktyvinimo problemoms. Pavyzdžiui:

- Iškilo problemų su Jūsų serijos numeriu.
- Programinė įrangos aktyvinimo programa aptiko, kad Jūsų serijos numeris buvo naudojamas aktyvinant daugiau įrenginių, negu leidžia programinės įrangos licencijos sutartis.

Aš matau pranešimą, sakantį, kad negaliu prisijungti prie Interneto. Kodėl?

Programa aptiko, kad prisijungimas prie Interneto yra blokuojamas arba negalimas. Patikrinkite savo tinklo laidą arba belaidį ryšį, ir tada pabandykite paleisti savo naršyklę ir užeiti į kokį nors žinomą tinklalapį, pavyzdžiui, www.adobe.com, www.google.com arba www.bbcnews.com. Jei negalite patekti nė į vieną iš šių puslapių, vadinasi, Jūs nesate prisijungęs prie interneto. Kreipkitės į savo interneto paslaugų tiekėją, kad išspręstų šią problemą.

Aš galiu prisijungti prie daugelio interneto tinklalapių, tačiau nepavyksta prisijungti prie Adobe, kad galėčiau aktyvinti. Kodėl?

Jei prisijungiate prie kitų interneto tinklalapių, tačiau negalite prisijungti prie Adobe programinės įrangos aktyvinimui, gali būti, kad jūsų tinklo prieiga kontroliuojama įgaliotojo serverio. Kai kuriose tinklo konfigūracijose bendruosiuose tinkluose ir mokymo institucijose naudojami įgaliotieji serveriai, siekiant pagerinti našumą naršant populiarius tinklalapius, o taip pat filtruojant priėjimą prie kitų serverių. Susisiekite su savo tinklo administratoriumi ir pasitikrinkite, ar jūsų kompiuterio įgaliotojo serverio parametrai nustatyti pagal jūsų organizacijos politiką ir specifines konfigūracijas.

Aš vis dar negaliu išspręsti aktyvinimo problemų. Į ką man kreiptis?

Papildomos informacijos ir išsamų aktyvinimo aprašymą rasite Adobe produktų aktyvinimo centre.

Jūs taip pat galite kreiptis į Adobe klientų aptarnavimo atstovą, kuris galėtų padėti Jums išspręsti aktyvinimo problemą.