Adobe Tarkvara aktiveerimine

Mis on aktiveerimine?

Aktiveerimine on tarkvara installimise õigsuse kontroll, et anda tootele kasutusõigus teatud arvutis. Toote kasutamise õigused on teile antud tarkvara litsentsiga.

Millised õigused annab mu tarkvara litsents?

Adobe toote litsents lubab teil installida toote esmasesse arvutisse ning seda seal kasutada, samuti teise arvutisse (kodusesse lauaarvutisse või sülearvutisse), tingimusel, et neid kahte koopiat ei kasutata üheaegselt. Lisateavet Adobe’i tarkvara litsentside kohta vaadake Adobe’i tootelitsentsid.

Kas aktiveerimise käigus edastatakse isikuttuvastavaid andmeid?

Ei. Aktiveerimine on täiesti anonüümne ning mingeid isiku tuvastamist võimaldavaid andmeid ei edastata. Unikaalne seerianumber, mis on igal Adobe’i tarkvara koopial kombineeritakse teie arvuti “seadme identifitseerijaga. Kui te toote aktiveerite, edastatakse arvuti identifitseerija, toote seerianumber, ning arvuti stringinumber Adobe’ile ,et tagada tarkvara iga koopia aktiveerimine ainult lubatud kordade arvul. Aktiveerimissüsteem ei kogu, edasta ega kasuta mingeid isikuandmeid.

Ma olen varem kasutanud Adobe’i aktiveeritud tarkvara. Mis nüüd teisiti on?

Adobe on aktiveerimisprotsessi lihtsustanud. Varem oli aktiveerimine üksikasjalik protsess, mille pidite lõpule viima 30 päeva jooksul alates toote esmasest kasutamisest. Alates rakendusest Acrobat 9, aktiveeritakse tarkvara peale aktiivse Interneti-ühenduse tuvastamist automaatselt. Aktiveerimine toimub taustal märkamatult. Telefoni teel aktiveerimine ei ole enam vajalik ning sellist valikut ei pakuta.

Kuidas ma saan oma tarkvara aktiveerida, kui mul ei ole Interneti-ühendust?

Adobe’i tarkvara tuvastab Interneti-ühenduse olemasolu ning aktiveerimine toimub automaatselt. Kui võrguühendust ei ole, töötab toode tavapäraselt edasi ning aktiveerimist üritatakse järgmiste kasutuskordade ajal.

Kas saan oma litsentsi teisaldada uude arvutisse?

Jah. Saate tarkvara oma esmases või teises arvutis desaktiveerida ning alustada selle kasutamist oma uues arvutis. Litsentsi on võimalik desaktiveerida kuni 20 korda. Kui üritate desaktiveerida rohkem kui 20 korda, keeldutakse desaktiveerimisest ning tarkvara jääb teie arvutis aktiveerituks.

Mis saab siis, kui minu arvuti varastatakse või saab kahjustada ning seda ei saa parandada?

Kui teie arvuti varastatakse, kahjustub pöördumatult või kaovad andmed kõvakettalt, läheb aktiveering kaotsi. Sellisel juhul saate installida ning kasutada Adobe’i toodet oma uues arvutis, mis tuvastab automaatselt probleemi, kui teil oli aktiveering juba kahes arvutis. Aktiveerimisprotsess aitab teil teha uue aktiveeringu, kas siis, kui varasem arvuti ei ole enam kättesaadav.

Minu seerianumber lükati tagasi. Mida see tähendab?

Aktiveerimise käigus võib Adobe’i aktiveerimisrakendus tuvastada, et teie seerianumber on vigane (mitte-algupärane) või on see sõnaselgelt tühistatud. Mõlemal juhul saate te tõrketeate ning teile antakse võimalus sisestada uus seerianumber oma Adobe’i tarkvara tootele.

Minu ettevõtte ostab Adobe’i litsentse hulgilepingu alusel. Kuidas mõjutab aktiveerimine mind?

Toote aktiveerimine hõlmab valdavalt üksikmüüghist ostetud Adobe’i rakendust Acrobat 9 ning ei käi reeglina Adobe’i Open Options programmide kohta. Mõningates piirkondads võib aktiveerimine olla aga vajalik ka teatud hulgilepinguga litsentsitud programmidele. Kliendid, kes tellivad hulgilitsentsiga Adobe’i tarkvara tooteid, peaksid tellima spetsiaalsed litsentseerimise CD-komplektid. Võtke ühendust oma Adobe’i volitatud edasimüüja või klienditeeninduse esindajaga, kui teil on küsimusi, või vaadake lehte Adobe Open Options.

Kellelt saan lisateavet?

Võite pöörduda ka Adobe’i klienditeeninduse esindaja poole, et saada abi oma aktiveerimisprobleemi osas.

Lisateave ning üksikasjad aktiveerimise kohta on saadavalAdobe’i tooteaktiveerimise keskuses.