Activare software Adobe

Ce este activarea?

Activarea este procesul de validare a instalării software-ului pentru a activa drepturile de utilizare a produsului pentru un anumit computer. Drepturile de utilizare a produsului sunt oferite prin acordul de licență.

Care sunt drepturile acordate prin acordul de licență?

Acordul de licență pentru produsul Adobe vă permite să instalați și să utilizați produsul pe un computer principal, precum și pe un computer secundar (pe un computer desktop, acasă, sau pe un laptop), cu condiția ca cele două copii să nu fie utilizate simultan. Pentru informații suplimentare privind licențele pentru software Adobe, consultați Acordurile de licență pentru produse Adobe.

În timpul activării sunt transmise informații personale?

Nu. Activarea este în totalitate anonimă și nu sunt transmise informații de identificare personală. Numărul de serie unic atribuit fiecărei copii a software-ului Adobe este combinat cu un identificator al sistemului pentru computerul dvs. Când activați produsul, acest identificator al sistemului, numărul de serie al produsului și șirul de caractere ce reprezintă numele computerului sunt transmise spre Adobe pentru a garanta faptul că niciun exemplar original al software-ului său nu este activat de mai multe ori decât numărul permis. Sistemul de activare nu colectează, nu transmite și nu utilizează informații personale.

În trecut, am utilizat software Adobe cu activare. Ce s-a schimbat acum?

Adobe simplifică sistemul de activare. În trecut, activarea era un proces explicit care trebuia finalizat în termen de 30 de zile de la prima utilizare a produsului. Începând cu Acrobat 9, software-ul se activează automat la detectarea unei conexiuni active la Internet. Activarea are loc în fundal. Activarea prin telefon nu va mai fi necesară și nu va mai fi oferită drept opțiune.

Cum activez software-ul dacă nu am acces la Internet?

Software-ul Adobe detectează dacă este disponibilă o conexiune la Internet și procesează activarea automat. În cazul în care conexiunea nu este disponibilă, produsul va continua să fie executat normal și va încerca activarea în timpul unei sesiuni ulterioare.

Pot transfera licența pe un alt computer?

Da. Puteți dezactiva software-ul de pe computerul principal sau de pe cel secundar și puteți începe să îl utilizați pe noul computer. O licență poate fi dezactivată de maximum 20 de ori. Dacă încercați să dezactivați de mai mult de 20 de ori, dezactivarea va fi refuzată, iar software-ul va rămâne activat pe computer.

Ce se întâmplă în cazul în care computerul este furat sau defect sau nu poate fi reparat?

În cazul în care computerul este furat, defect sau imposibil de reparat sau dacă hard diskul este refăcut în totalitate, activarea va fi pierdută. În oricare dintre cazuri, puteți instala și puteți începe să utilizați produsul Adobe pe noul computer, care va detecta în mod automat problema dacă aveați deja două computere activate. Procesul de activare vă va îndruma pe parcursul noii activări, chiar dacă nu mai este disponibil computerul anterior.

Numărul meu de serie a fost respins. Ce înseamnă acest lucru?

În cursul procesării activării, aplicația de activare Adobe poate stabili dacă numărul de serie furnizat nu este valid (nu este original) sau a fost revocat în mod explicit. În ambele cazuri, veți primi un mesaj și veți putea introduce un alt număr de serie pentru produsul software Adobe.

Compania mea achiziționează licențe Adobe în cadrul unui acord de licențiere în volum. Cum mă afectează activarea?

Activarea produsului se aplică în special pentru versiunile individuale, comercializate cu amănuntul, ale Adobe Acrobat 9 și, în general, nu face parte din programele Adobe Open Options. Cu toate acestea, în anumite regiuni activarea se poate aplica pentru anumite programe de licențiere în volum. Clienții beneficiind de licențiere în volum care comandă produse software Adobe trebuie să comande seturi de CD-uri de licențiere specifice programelor. Dacă aveți întrebări, luați legătura cu Reseller-ul Autorizat Adobe sau cu reprezentantul Serviciului de relații cu clienții, sau consultați Adobe Open Options.

Cu cine pot lua legătura pentru informații suplimentare?

Puteți lua legătura cu un agent al Serviciului de relații cu clienții Adobe pentru a vă ajuta în ceea ce privește problema de activare.

Informații și detalii suplimentare privind activarea sunt disponibile la Centrul de activare pentru Produse Adobe.