Conexiune activare software Adobe

Nu am văzut un dialog care îmi cerea să activez. În versiunile anterioare ale software-ului Adobe mi s-a solicitat în mod explicit să activez. Ce s-a schimbat?

Activarea pentru Acrobat 9 și pentru produsele mai recente este mai ușor de realizat. Activarea are loc în fundal.

Veți primi un mesaj numai dacă au loc probleme de activare. De exemplu:

- Există o problemă legată de numărul de serie.
- Aplicația de activare a software-ului detectează că numărul de serie a fost utilizat pentru a activa mai multe sisteme decât numărul maxim permis în cadrul acordului de licență pentru software.

Îmi apare un mesaj care mă anunță că nu mă pot conecta la Internet. De ce?

Aplicația a constatat că această conexiune la Internet fie era blocată, fie nu era disponibilă. Verificați cablul de rețea sau conexiunea fără fir, apoi lansați browser-ul Web și navigați la un site Web public, de exemplu, www.adobe.com, www.google.com, sau www.bbcnews.com. Dacă nu puteți naviga la niciunul dintre aceste site-uri publice, înseamnă că nu sunteți conectat la Internet. Luați legătura cu furnizorul de servicii Internet pentru a remedia problema.

Mă pot conecta la majoritatea site-urilor de pe Internet, dar nu și la Adobe pentru activare. De ce?

Dacă vă puteți conecta la site-uri publice de pe Internet, dar nu vă puteți conecta la Adobe pentru a activa software-ul, probabil accesul dvs. la rețea este controlat de un server proxy. Anumite configurații de rețea din cadrul rețelelor corporațiilor și al instituțiilor de învățământ utilizează servere proxy pentru a îmbunătăți performanța la accesarea site-urilor populare, precum și pentru a filtra accesul la alte servere. Luați legătura cu administratorul de rețea pentru a verifica dacă setările proxy ale computerului sunt setate conform politicii și configurației specifice din organizația dvs.

Întâmpin în continuare probleme de activare. Cu cine pot lua legătura?

Informații și detalii suplimentare privind activarea sunt disponibile la Centrul de activare pentru Produse Adobe.

De asemenea, puteți lua legătura cu un agent al Serviciului de relații cu clienții Adobe pentru a vă ajuta în ceea ce privește problema de activare.